## Pravilnik o sadržaju i načinu vođenja evidencija iz područja zaštite od požara

### NN 118/2011 (19.10.2011.), Pravilnik o sadržaju i načinu vođenja evidencija iz područja zaštite od požara

MINISTARSTVO UNUTARNJIH POSLOVA

2278

Na temelju članka 11. stavka 4. i članka 50. stavka 2. Zakona o zaštiti od požara (»Narodne novine«, br. 92/2010.), ministar unutarnjih poslova donosi

PRAVILNIK

O SADRŽAJU I NAČINU VOĐENJA EVIDENCIJA IZ PODRUČJA ZAŠTITE OD POŽARA

Članak 1.

Ovim Pravilnikom propisuje se sadržaj i način vođenja evidencija i statistike iz područja zaštite od požara koji se vode u Ministarstvu unutarnjih poslova (u daljnjem tekstu Ministarstvo), sadržaj, oblik i način vođenja očevidnika o inspekcijskim nadzorima i poduzetim mjerama inspektora za zaštitu od požara te sadržaj i način vođenja evidencija pravnih osoba o požarima na njihovom vlasništvu.

Članak 2.

Ministarstvo na informacijskom sustavu vodi evidencije i statistike o:

1. ovlaštenjima za izdavanje isprava o ispravnosti i podobnosti proizvoda za zaštitu od požara;

2. ovlaštenjima za obavljanje poslova ispitivanja ispravnosti i funkcionalnosti izvedenih stabilnih sustava zaštite od požara;

3. ovlaštenjima za obavljanje poslova ispitivanja ispravnosti i funkcionalnosti prijenosnih i prijevoznih aparata za gašenje požara;

4. stručnim ispitima djelatnika službe za zaštitu od požara;

5. stručnim ispitima za obavljanje poslova ispitivanja ispravnosti i funkcionalnosti izvedenih stabilnih sustava zaštite od požara;

6. ovlaštenjima za izradu elaborata zaštite od požara;

7. ovlaštenjima za provjeru tehničkog rješenja iz zaštite od požara (revidenti).

Članak 3.

Evidencija o ovlaštenjima za izdavanje isprava o ispravnosti i podobnosti proizvoda za zaštitu od požara sadrži: redni broj, naziv, sjedište i adresu pravne osobe, OIB, broj i datum izdanog rješenja o ovlaštenju, broj i datum rješenja kojim se izmjenjuje, dopunjuje ili stavlja izvan snage rješenje o ovlaštenju te napomenu.

Evidencija iz stavka 1. ovoga Pravilnika vodi se i u obliku knjige s brojkom označenim stranicama čiji izgled je sadržan u Prilogu 1. ovoga Pravilnika i njegov je sastavni dio.

Članak 4.

Evidencija o ovlaštenjima za obavljanje poslova ispitivanja ispravnosti i funkcionalnosti izvedenih stabilnih sustava zaštite od požara sadrži: redni broj, naziv, sjedište i adresu pravne osobe, OIB, broj i datum izdanog rješenja o ovlaštenju, broj i datum rješenja kojim se izmjenjuje, dopunjuje ili stavlja izvan snage rješenje o ovlaštenju te napomenu.

Evidencija iz stavka 1. ovoga Pravilnika vodi se i u obliku knjige s brojkom označenim stranicama čiji izgled je sadržan u Prilogu 2. ovoga Pravilnika i njegov je sastavni dio.

Članak 5.

Evidencija o ovlaštenjima za obavljanje poslova ispitivanja ispravnosti i funkcionalnosti prijenosnih i prijevoznih aparata za gašenje požara sadrži: redni broj, naziv, sjedište i adresu pravne/fizičke osobe, obrtnika ili stručne službe, OIB, broj i datum izdanog rješenja o ovlaštenju, broj i datum rješenja kojim se izmjenjuje, dopunjuje ili stavlja izvan snage rješenje o ovlaštenju te napomenu.

Evidencija iz stavka 1. ovoga Pravilnika vodi se i u obliku knjige s brojkom označenim stranicama čiji izgled je sadržan u Prilogu 3. ovoga Pravilnika i njegov je sastavni dio.

Članak 6.

Evidencija o stručnim ispitima djelatnika službe za zaštitu od požara sadrži: redni broj, ime i prezime, OIB, datum, mjesto i državu rođenja te stručnu spremu i zanimanje osobe/kandidata, naziv, sjedište i adresu pravne osobe ili obrtnika kod koje je kandidat na radu, datum polaganja i ocjenu stručnog ispita, datum polaganja i ocjenu popravnog stručnog ispita, broj i datum izdanog rješenja o stručnom ispitu te napomenu.

Evidencija iz stavka 1. ovoga Pravilnika vodi se i u obliku knjige s brojkom označenim stranicama čiji izgled je sadržan u Prilogu 4. ovoga Pravilnika i njegov je sastavni dio.

Članak 7.

Evidencija o stručnim ispitima za obavljanje poslova ispitivanja ispravnosti i funkcionalnosti izvedenih stabilnih sustava zaštite od požara sadrži: redni broj, ime i prezime, OIB, datum, mjesto i državu rođenja te stručnu spremu i zanimanje osobe/kandidata, naziv, sjedište i adresu pravne osobe ili obrtnika kod koje je kandidat na radu, datum polaganja i ocjenu stručnog ispita, datum polaganja i ocjenu popravnog stručnog ispita, broj i datum izdanog rješenja o stručnom ispitu te napomenu.

Evidencija iz stavka 1. ovoga Pravilnika vodi se i u obliku knjige s brojkom označenim stranicama čiji izgled je sadržan u Prilogu 5. ovoga Pravilnika i njegov je sastavni dio.

Članak 8.

Evidencija o ovlaštenjima za izradu elaborata zaštite od požara sadrži: redni broj, ime i prezime te adresu, OIB, datum, mjesto i državu rođenja te zvanje osobe/kandidata, broj i datum izdanog rješenja o ovlaštenju, rok važenja rješenja o ovlaštenju, upisni broj te napomenu.

Evidencija iz stavka 1. ovog članka vodi se i u obliku knjige s brojkom označenim stranicama čiji izgled je sadržan u Prilogu 6. ovoga Pravilnika i njegov je sastavni dio..

Članak 9.

Evidencija o ovlaštenjima za provjeru tehničkog rješenja iz zaštite od požara (revidenti) sadrži: redni broj, ime i prezime te adresu, OIB, datum, mjesto i državu rođenja te zvanje osobe/kandidata, broj i datum izdanog rješenja o ovlaštenju, rok važenja rješenja o ovlaštenju, upisni broj te napomenu.

Evidencija iz stavka 1. ovog članka vodi se i u obliku knjige s brojkom označenim stranicama čiji izgled je sadržan u Prilogu 7. ovoga Pravilnika i njegov je sastavni dio..

Članak 10.

Inspektor zaštite od požara vodi očevidnik o inspekcijskim nadzorima i poduzetim mjerama koji sadrži: redni broj, broj predmeta i datum zaduženja, ime i prezime, OIB, datum, mjesto i državu rođenja nadzirane fizičke osobe i adresu ili opis mjesta inspekcijskog nadzora, naziv i sjedište nadzirane pravne osobe i adresu ili opis mjesta inspekcijskog nadzora, naziv i sjedište nadzirane pravne osobe i adresa ili opis mjesta inspekcijskog nadzora, datum izvršenog inspekcijskog nadzora, ocjena stanja, utvrđene nepravilnosti i rokovi otklanjanja iz zapisnika, podaci o otklonjenim nepravilnostima, broj i datum izdavanja rješenja s naređenim mjerama, krajnji rok za provedbu mjera iz rješenja s naređenim mjerama, datum i način obavljenog kontrolnog nadzora, ocjenu izvršenih mjera, broj i datum izdavanja prekršajnog naloga, podnesenog optužnog prijedloga ili izricanja novčane kazne na mjestu počinjenja prekršaja; postupanje po pravnom lijeku te napomenu.

Očevidnik iz stavka 1. ovoga Pravilnika vodi se u obliku knjige s brojkom označenim stranicama čiji je izgled sadržan u Prilogu 8. ovoga Pravilnika i njegov je sastavni dio.

Članak 11.

Evidencija fizičkih osoba koje su kažnjene za prekršaj izazivanja požara propisan odredbom članka 61. stavka 1. Zakona o zaštiti od požara sadrži: ime i prezime, OIB, datum, mjesto i državu rođenja te adresu.

Evidencija iz stavka 1. ovoga članka vodi se u obliku knjige s brojkom označenim stranicama čiji izgled je sadržan u Prilogu 9. ovoga Pravilnika i njegov je sastavni dio.

Članak 12.

Pravne osobe vode evidenciju o požarima na svom vlasništvu koja sadrži: datum i sat nastanka požara, kada je i od koga požar lokaliziran, mjesto i uzrok nastanka požara, materijalna šteta nastala od požara, povrat troškova vatrogasne intervencije te napomenu.

Evidencija se vodi u obliku knjige s brojkom označenim stranicama čiji izgled je sadržan u prilogu 10. ovoga Pravilnika i njegov je sastavni dio.

Članak 13.

Danom stupanja na snagu ovoga Pravilnika prestaje važiti Pravilnik o upisnicima iz područja zaštite od požara i tehnoloških eksplozija (»Narodne novine«, br. 56/1994.).

Članak 14.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-23197/2011.

Zagreb, 10. listopada 2011.

Ministar
Tomislav Karamarko, v. r.

**PRILOG 1.**

|  |  |  |  |  |
| --- | --- | --- | --- | --- |
| Red. broj | Naziv, sjedište i adresa pravne osobe te OIB | Broj i datum izdanog rješenja o ovlaštenju | Broj i datum rješenja kojim se izmjenjuje, dopunjuje ili stavlja izvan snage rješenje o ovlaštenju | Napomena |
|  |  |  |  |  |

**PRILOG 2.**

|  |  |  |  |  |
| --- | --- | --- | --- | --- |
| Red. broj | Naziv, sjedište i adresa pravne osobe te OIB | Broj i datum izdanog rješenja o ovlaštenju | Broj i datum rješenja kojim se izmjenjuje, dopunjuje ili stavlja izvan snage rješenje o ovlaštenju | Napomena |
|  |  |  |  |  |

**PRILOG 3.**

|  |  |  |  |  |
| --- | --- | --- | --- | --- |
| Red. broj | Naziv, sjedište i adresa pravne osobe, fizičke osobe obrtnika ili stručne službe  te OIB | Broj i datum izdanog rješenja o ovlaštenju | Broj i datum izdanog rješenja kojim se izmjenjuje, dopunjuje ili stavlja izvan snage rješenje o ovlaštenju | Napomena |
|  |  |  |  |  |

**PRILOG 4.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Red. broj | Ime i prezime | OIB | Datum, mjesto, država rođenja te stručna sprema i zanimanje osobe/kandidata | Naziv, sjedište i adresa pravne osobe ili obrtnika kod koje je kandidat na radu | Datum polaganja stručnog ispita | Ocjena  stručnog ispita | | Datum polaganja popravnog stručnog ispita | Ocjena popravnog stručnog ispita | | Broj i datum izdanog rješenja o stručnom ispitu | Napomena |
| položio | nije položio | položio | nije položio |
|  |  |  |  |  |  |  |  |  |  |  |  |  |

**PRILOG 5.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Redni broj | Ime i prezime | OIB | Datum, mjesto, država rođenja te stručna sprema i zanimanje osobe/kandidata | Naziv, sjedište i adresa pravne osobe ili obrtnika kod koje je kandidat na radu | Datum polaganja stručnog ispita | Ocjena  stručnog ispita | | Datum polaganja popravnog stručnog ispita | Ocjena popravnog stručnog ispita | | Broj i datum izdanog rješenja o stručnom ispitu | Napomena |
| položio | nije položio | položio | nije položio |
|  |  |  |  |  |  |  |  |  |  |  |  |  |

**PRILOG 6. (ELABORATI)**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | Ime i prezime te adresa | OIB | Datum, mjesto i država rođenja te zvanje osobe/kandidata | Broj i datum izdanog rješenja o ovlaštenju | Rok važenja rješenja o ovlaštenju | Upisni broj | Napomena |
|  |  |  |  |  |  |  |  |

**PRILOG 7. (REVIDENTI)**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | Ime i prezime te adresa | OIB | Datum, mjesto i država rođenja te zvanje osobe/kandidata | Broj i datum izdanog rješenja o ovlaštenju | Rok važenja rješenja o ovlaštenju | Upisni broj | Napomena |
|  |  |  |  |  |  |  |  |

**PRILOG 8.**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Broj predmeta i datum zaduženja | nadzirana fizička osoba | | | | nadzirana pravna osoba | | | Datum izvršenog inspekcijskog nadzora | Ocjena stanja | Utvrđene nepravilnosti i rokovi otklanjanja iz zapisnika | Podaci o otklonjenim nepravilnostima | Broj i datum izdavanja rješenja s naređenim mjerama | Krajnji rok za provedbu mjera iz rješenja s naređenim mjerama | Datum i način obavljanja kontrolnog nadzora | Ocjena izvršenih mjera | Broj i datum izdavanja prekršajnog naloga, podnesenog optužnog prijedloga ili izricanja novčane kazne na mjestu počinjenja prekršaja | Postupanje po pravnom lijeku | Napomena |
| Ime i prezime | OIB | Datum, mjesto i država rođenja | adresa Ili opis mjesta inspekcijskog nadzora | Naziv, sjedište i adresa | OIB | adresa Ili opis mjesta inspekcijskog nadzora |
|  |  |  |  |  |  |  |  |  |  |  |  |  |  |  |  |  |  |  |  |

**PRILOG 9.**

|  |  |  |  |
| --- | --- | --- | --- |
| Ime i prezime | OIB | Datum, mjesto i država rođenja | Adresa |
|  |  |  |  |

**PRILOG 10.**

|  |  |  |  |  |  |
| --- | --- | --- | --- | --- | --- |
| Datum i sat nastanka požara | Kada je i od koga požar lokaliziran | Mjesto i uzrok nastanka požara | Materijalna šteta nastala od požara | Povrat troškova vatrogasne intervencije | Napomena |
|  |  |  |  |  |  |

Pravilnik, NN 118/2011-2278